da da id id tr eo pt da da da es da da da da it it da sv en de sv de da da tr en de da da da da da da da da en da da da da zh da da da da da da da de tr da nb zh da de en da da da da tr da
Ægtepagter - Advokat Bettina Jill Kaysø
Når I bliver gift får I automatisk formuefællesskab, med mindre I opretter en ægtepagt.
Det betyder ikke, at I ejer alt i fællesskab og heller ikke at I hæfter for hinandens gæld, hvilket mange fejlagtigt tror. Delingsformue får derimod betydning, hvis I en dag skal gå fra hinanden. Her bliver begge jeres formuer gjort op, og I skal hver især aflevere halvdelen af jeres nettoformue til den anden (dvs. formuen fratrukket gæld).
Har din moster f.eks. efterladt dig et sommerhus til en værdi af 2 mio. kr., som du bragte med ind i ægteskabet, og skal du nu skilles, må du aflevere den ene mio. til din ægtefælle. Er din ægtefælle insolvent, får du ikke en krone den anden vej.
Få oprettet en ægtepagt
Opretter I en ægtepagt om særeje, skal I ikke dele jeres respektive formuer, hvis I går fra hinanden. Særeje kan oprettes i flere forskellige former.
Få en snak med advokat Bettina Jill Kaysø om, hvilken form der passer bedst til jer.
I modsætning til tidligere beholder hver ægtefælle nu som udgangspunkt egne pensioner ved separation og skilsmisse.
Dette kan have urimelige konsekvenser. For det første i de tilfælde, hvor ægtefæller har sparet op til en fælles alderdom, uden at gå så højt op i, hvis pensionskonto opsparingen blev sat ind på – typisk mandens. Her vil hustruen som hovedregel stå uden pensionsopsparing i tilfælde af separation/skilsmisse.
For det andet er det i dag stadig almindeligt, at manden har den højeste indtægt, mindre barsel og sjældent er ansat på deltid, hvorfor mandens pensioner ofte er væsentligt højere end kvindens.
Denne skævdeling kan I til dels undgå, hvis I opretter en ægtepagt der bestemmer, at rate- og kapitalpensioner ved separation eller skilsmisse skal være delingsformue.
Man- til fredag: 9.00–16.30
Lør- og søndag: Lukket
Nye kursus dage 2022
Advokat Bettina Jill Kaysø
Frydenlundsvej 30, bygning A
© 2022 Advokat Bettina Jill Kaysø
Vi bruger cookies for at sikre, at vi giver dig den bedste oplevelse på vores hjemmeside. Hvis du fortsætter med at bruge dette websted, vil vi antage, at du er indforstået med det.Ok